ज़बरवन पर्वतमाला
ज़बरवन पर्वतमाला (Zabarwan Range) भारत के जम्मू और कश्मीर प्रदेश की कश्मीर घाटी के मध्य भाग में पीर पंजाल और महान हिमालय के बीच स्थित 32 किमी तक चलने वाली एक पर्वतमाला है। श्रीनगर की प्रसिद्ध डल झील के पीछे इसी शृंखला की पहाड़ियाँ दिखती हैं। 3,966 मीटर (13,012 फीट) ऊँचा महादेव पर्वत ज़बरवन पर्वतमाला का सबसे ऊँचा शिखर है। 141 वर्ग किमी क्षेत्रफल वाला दाचीगाम राष्ट्रीय उद्यान इसी पर्वतमाला के क्षेत्र में स्थित है।